ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Φεβρουαρίου 1994 για την έγκριση των κριτηρίων για τη χορήγηση στο Λουξεμβούργο των συμπληρωματικών ποσοτήτων αναφοράς στους παραγωγούς που αναφέρονται στο άρθρο 5 του κανονισμού (ΕΟΚ) αριθ. 3950/92 του Συμβουλίου στον τομέα του γάλακτος και των γαλακτοκομικών προϊόντων (Το κείμενο στη γαλλική γλώσσα είναι το μόνο αυθεντικό) (94/76/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3950/92 του Συμβουλίου της 28ης Δεκεμβρίου 1992 για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1560/93 (2), και ιδίως το άρθρο 5 πρώτο εδάφιο,

Εκτιμώντας:

ότι το άρθρο 3 παράγραφος 2 δεύτερο εδάφιο του κανονισμού (ΕΟΚ) αριθ. 3950/92 θεσπίζει ότι η αύξηση κατά 0,6 % των συνολικών ποσοτήτων αποσκοπεί στο να είναι δυνατή η χορήγηση συμπληρωματικών ποσοτήτων, εκτός από ορισμένους παραγωγούς που είχαν αποκλεισθεί από τη χορήγηση της ειδικής ποσότητας αναφοράς και τους παραγωγούς που βρίσκονται σε ορεινές ζώνες, στους παραγωγούς που αναφέρονται στο άρθρο 5 του εν λόγω κανονισμού- ότι η τελευταία αυτή διάταξη προβλέπει ότι οι εν λόγω παραγωγοί καθορίζονται με αντικειμενικά κριτήρια που καθορίζονται με τη σύμφωνη γνώμη της Επιτροπής-

ότι πρέπει να εγκριθούν τα κριτήρια που προτάθηκαν από το Λουξεμβούργο στις 13 Δεκεμβρίου 1993,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται οι εθνικές διατάξεις που προβλέπουν για το Λουξεμβούργο τη χορήγηση συμπληρωματικών ποσοτήτων σε πρώτη φάση στους νεαρούς παραγωγούς που εγκαταστάθηκαν μεταξύ 1ης Απριλίου 1991 και της 1ης Ιανουαρίου 1994, και έπειτα στους παραγωγούς που αναφέρονται στο άρθρο 1 του κανονισμού (ΕΟΚ) αριθ. 1637/91 (3).

Άρθρο 2

Η παρούσα απόφαση απευθύνεται στο Μεγάλο Δουκάτο του Λουξεμβούργου.

Βρυξέλλες, 7 Φεβρουαρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 405 της 31. 12. 1992, σ. 1.

(2) ΕΕ αριθ. L 154 της 25. 6. 1993, σ. 30.

(3) ΕΕ αριθ. L 150 της 15. 6. 1991, σ. 30.
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Φεβρουαρίου 1994 σχετικά με την κοινοτική χρηματοδοτική ενίσχυση που χορηγείται στο κοινοτικό εργαστήριο αναφοράς για έρευνα με θέμα την επιδημιολογία ζωονόσων (Institut fuer Veterinaermedizin - Robert von Ostertag - Institut, Βερολίνο, Γερμανία) (Το κείμενο στη γερμανική γλώσσα είναι το μόνο αυθεντικό) (94/91/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε από την απόφαση 93/439/ΕΟΚ της Επιτροπής (2), και ιδίως το άρθρο 28,

Εκτιμώντας:

ότι, σύμφωνα με το άρθρο 13 πρώτο εδάφιο της οδηγίας 92/117/ΕΟΚ του Συμβουλίου (3), έχει ορισθεί ως εργαστήριο αναφοράς για την επιδημιολογία ζωονόσων το (Institut fuer Veterinaermedizin - Robert von Ostertag - Institut, Βερολίνο, Γερμανία)-

ότι όλες οι αρμοδιότητες και τα καθήκοντα του εργαστηρίου αναφοράς προσδιορίζονται στο παράρτημα IV κεφάλαιο ΙΙ της οδηγίας 92/117/ΕΟΚ-

ότι, κατά συνέπεια, πρέπει να προβλεφθεί χορήγηση κοινοτικής χρημαδοτικής ενίσχυσης προς το κοινοτικό εργαστήριο αναφοράς για να είναι σε θέση να εκπληρώσει τις αρμοδιότητες και τα καθήκοντα που προβλέπονται σ' αυτήν την οδηγία-

ότι, σε ένα πρώτο στάδιο, η κοινοτική χρηματοδοτική ενίσχυση θα πρέπει να χορηγηθεί για χρονικό διάστημα ενός έτους- ότι θα ακολουθήσει επανεξέταση με σκοπό την παράταση πριν από τη λήξη της αρχικής περιόδου-

ότι σύμφωνα με το άρθρο 40 της απόφασης 90/424/ΕΟΚ οι έλεγχοι που προβλέπονται στα άρθρα 8 και 9 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 σχετικά με τη χρηματοδότηση της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (5), θα είναι υποχρεωτικοί- ότι θα πρέπει να προβλεφθούν ορισμένες ιδιαίτερες διατάξεις-

ότι τα μέτρα που προβλέπονται στην παρούσα απόφαση είναι σύμφωνα προς τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Κοινότητα χορηγεί χρηματοδοτική ενίσχυση στο εργοστάσιο αναφοράς που προβλέπεται στο άρθρο 13 της οδηγίας 92/117/ΕΟΚ μέχρι 100 000 Ecu κατ' ανώτατο όριο.

Άρθρο 2

1. Για την εκπλήρωση των στόχων του άρθρου 1, η Επιτροπή συνάπτει σύμβαση, εξ ονόματος της Ευρωπαϊκής Κοινότητας, με το εργαστήριο αναφοράς.

2. Ο Γενικός Διευθυντής της Γενικής Διεύθυνσης Γεωργίας εξουσιοδοτείται να υπογράψει τη σύμβαση εκ μέρους της Επιτροπής των Ευρωπαϊκών Κοινοτήτων.

3. Η σύμβαση για την οποία ο λόγος στην παράγραφο 1 είναι διαρκείας ενός έτους.

4. Η προβλεπόμενη στο άρθρο 1 χρηματοδοτική ενίσχυση καταβάλλεται στο εργαστήριο αναφοράς, σύμφωνα με τους όρους της σύμβασης που προβλέπονται στην παράγραφο 1.

Άρθρο 3

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 17 Φεβρουαρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 203 της 30. 6. 1993, σ. 34.

(3) ΕΕ αριθ. L 62 της 15. 3. 1993, σ. 38.

(4) ΕΕ αριθ. L 94 της 28. 4. 1970, σ. 13.

(5) ΕΕ αριθ. L 185 της 15. 7. 1988, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1993 για τη σύναψη εξ ονόματος της Ευρωπαϊκής Κοινότητας Άνθρακα και Χάλυβα πρόσθετου πρωτοκόλλου της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός και της Δημοκρατίας της Ουγγαρίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους και της Δημοκρατίας της Ουγγαρίας (94/51/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 παράγραφος 1,

τα συμπεράσματα του Ευρωπαϊκού Συμβουλίου που συνήλθε στην Κοπεγχάγη στις 21 και 22 Ιουνίου 1993,

Εκτιμώντας:

ότι η Επιτροπή διαπραγματεύτηκε εξ ονόματος των Κοινοτήτων πρόσθετο πρωτόκολλο της ενδιάμεσης συμφωνίας για το εμπόριο και εμπορικά θέματα και της ευρωπαϊκής συμφωνίας με τη Δημοκρατία της Ουγγαρίας-

ότι είναι ανάγκη να εγκριθεί το παρόν πρόσθετο πρωτόκολλο-

ότι η σύναψη του πρόσθετου πρωτοκόλλου είναι αναγκαία για την επίτευξη των στόχων της Κοινότητας που καθορίζονται ιδίως στα άρθρα 2 και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα και ότι η συνθήκη δεν προέβλεψε όλες τις περιπτώσεις που καλύπτονται από την παρούσα απόφαση-

μετά από διαβουλεύσεις με τη συμβουλευτική επιτροπή και με την ομόφωνη συγκατάθεση του Συμβουλίου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πρόσθετο πρωτόκολλο της ενδιάμεσης συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου, για το εμπόριο και εμπορικά θέματα και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, εγκρίνεται εξ ονόματος της Ευρωπαϊκής Κοινότητας Άνθρακα και Χάλυβα.

Το κείμενο αυτό επισυνάπτεται στην παρούσα απόφαση (1).

Άρθρο 2

Ο Πρόεδρος του Συμβουλίου πραγματοποιεί την ανακοίνωση που προβλέπεται στο άρθρο 9 του πρόσθετου πρωτοκόλλου εξ ονόματος της Ευρωπαϊκής Κοινότητας Άνθρακα και Χάλυβα.

Βρυξέλλες, 20 Δεκεμβρίου 1993.

Για την Επιτροπή

Ο Πρόεδρος

Jacques DELORS

(1) Βλέπε σελίδα 7 της παρούσας Επίσημης Εφημερίδας.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1993 σχετικά με τη σύναψη συμφωνιών για την παράταση των προσαρμογών των συμφωνιών αυτοπεριορισμού που έχουν συναφθεί μεταξύ της Ευρωπαϊκής Κοινότητας και της Αργεντινής, της Αυστραλίας, της Νέας Ζηλανδίας και της Ουρουγουάης για το εμπόριο κρέατος προβάτου, αμνού και αιγός (94/88/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2,

την πρόταση της Επιτροπής,

Εκτιμώντας:

ότι οι συμφωνίες αυτοπεριορισμού μεταξύ της Ευρωπαϊκής Κοινότητας και της Αργεντινής, της Αυστραλίας, της Νέας Ζηλανδίας και της Ουρουγουάης για το εμπόριο κρέατος προβάτου, αμνού και αιγός προσαρμόστηκαν το 1989 και το 1991 στα μέτρα που ελήφθησαν για να σταθεροποιηθούν οι αγορές στον τομέα αυτό 7 ότι οι εν λόγω προσαρμογές παύουν να ισχύουν στις 31 Δεκεμβρίου 1993.

ότι πρέπει να προβλεφθούν προσωρινοί διακανονισμοί για το εμπόριο στους τομείς του κρέατος προβάτου, αμνού και αιγός, εν αναμονή της ολοκλήρωσης των διαπραγματεύσεων όσον αφορά τις γεωργικές συναλλαγές στο πλαίσιο της Γενικής Συμφωνίας Δασμών και Εμπορίου 7 ότι πρέπει, στην περίπτωση αυτή, να παραταθούν οι προσαρμογές των εν λόγω συμφωνιών αυτοπεριορισμού για ένα έτος 7 ότι πρέπει να ληφθεί υπόψη η έναρξη ισχύος της ενιαίας αγοράς από την 1η Ιανουαρίου 1993 7 ότι η Επιτροπή διεξήγαγε, για το σκοπό αυτό, διαπραγματεύσεις με την Αργεντινή, την Αυστραλία, τη Νέα Ζηλανδία και την Ουρουγουάη, που κατέληξαν σε συμφωνίες 7 ότι θα πρέπει να εγκριθούν οι συμφωνίες αυτές,

ΑΠΟΦΑΣΙΖΕΙ:

Άρθρο 1

Οι συμφωνίες υπό μορφή ανταλλαγής επιστολών μεταξύ της Ευρωπαϊκής Κοινότητας και της Αργεντινής, της Αυστραλίας, της Νέας Ζηλανδίας και της Ουρουγουάης για την παράταση των προσαρμογών των συμφωνιών αυτοπεριορισμού μεταξύ της Ευρωπαϊκής Οικονομικής Κοινότητας και της Αργεντινής, της Αυστραλίας, της Νέας Ζηλανδίας και της Ουρουγουάης για το εμπόριο του κρέατος προβάτου, αμνού και αιγός, εγκρίνονται εξ ονόματος της Ευρωπαϊκής Κοινότητας,

Τα κείμενα των συμφωνιών επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τις συμφωνίες δεσμεύοντας την Κοινότητα.

Βρυξέλλες, 22 Δεκεμβρίου 1993.

Για το Συμβούλιο Ο Πρόεδρος J.-M. DEHOUSSE
ΑΠOΦΑΣΗ ΤOΥ ΣΥΜΒOΥΛΙOΥ

της 23ης Ιουλίου 1992

για τη σύναψη της συμφωνίας υπό μορφήν ανταλλαγής επιστολών μεταξύ της Ευρωπαϊκής Oικονομικής Κοινότητας και της Δημοκρατίας της Ινδίας σχετικά με τις εγγυημένες τιμές για τη ζάχαρη από ζαχαροκάλαμο για τις περιόδους παραδόσεως 1989/90, 1990/91 και 1991/92

(94/900/ΕΟΚ)

ΤO ΣΥΜΒOΥΛΙO ΤΩΝ ΕΥΡΩΠΑΪΚΩΝ ΚOΙΝOΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Oικονομικής Κοινότητας, και ιδίως το άρθρο 113,

Εκτιμώντας:

ότι η εφαρμογή της συμφωνίας μεταξύ της Ευρωπαϊκής Oικονομικής Κοινότητας και της Δημοκρατίας της Ινδίας για τη ζάχαρη από ζαχαροκάλαμο (1) πραγματοποιείται, σύμφωνα με το άρθρο 1 παράγραφος 2, στα πλαίσια της διαχειρίσεως της κοινής οργανώσεως της αγοράς της ζάχαρης 7

ότι πρέπει να εγκριθεί η συμφωνία υπό μορφήν ανταλλαγής επιστολών μεταξύ της Ευρωπαϊκής Oικονομικής Κοινότητας και της Δημοκρατίας της Ινδίας για τις εγγυημένες τιμές για τη ζάχαρη από ζαχαροκάλαμο για τις περιόδους παραδόσεως 1989/90, 1990/91 και 1991/92,

ΑΠOΦΑΣΙΖΕΙ:

Άρθρο 1

Η συμφωνία υπό μορφήν ανταλλαγής επιστολών μεταξύ της Ευρωπαϊκής Oικονομικής Κοινότητας και της Δημοκρατίας της Ινδίας, σχετικά με τις εγγυημένες τιμές για τη ζάχαρη από ζαχαροκάλαμο για τις περιόδους παραδόσεως 1989/90, 1990/91 και 1991/92, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

O Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 23 Ιουλίου 1992.

Για το Συμβούλιο

O Πρόεδρος

J. COPE

(1) ΕΕ αριθ. L 190 της 23. 7. 1975, σ. 36.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Δεκεμβρίου 1993 για τη σύναψη της σύμβασης μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους πρόσφυγες της Παλαιστίνης (UNRWA) σχετικά με τη βοήθεια στους πρόσφυγες στις χώρες της Εγγύς Ανατολής (94/13/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Ω, σε συνδυασμό με το άρθρο 228 παράγραφος 2 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι η σύμβαση που συνήφθη με την Υπηρεσία Αρωγής και Έργων των Ηνωμένων Εθνών για τους πρόσφυγες της Παλαιστίνης (UNRWA) σχετικά με τη βοήθεια στους πρόσφυγες στις χώρες της Εγγύς Ανατολής, που εγκρίθηκε στις 23 Απριλίου 1990 (2), έληξε στις 31 Δεκεμβρίου 1992-

ότι η κοινοτική βοήθεια στην UNRWA αποτελεί μέρος της εκστρατείας κατά της φτώχειας στις αναπτυσσόμενες χώρες και συνεπώς συμβάλλει στην μακρόπνοη οικονομική και κοινωνική ανάπτυξη του εν λόγω πληθυσμού και των χωρών υποδοχής στις οποίες διαβιούν-

ότι πρέπει να συναφθεί νέα σύμβαση με την UNRWA έτσι ώστε να μπορέσει να συνεχισθεί η κοινοτική βοήθεια στα πλαίσια μιας συνολικής δράσης που χαρακτηρίζεται από μία ορισμένη συνέχεια-

ότι η συνεχής ενίσχυση των δραστηριοτήτων της UNRWA κρίνεται ότι θα συμβάλλει στην επίτευξη των στόχων της Κοινότητας,

ΑΠΟΦΑΣΙΖΕΙ:

Άρθρο 1

Η σύμβαση μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους πρόσφυγες της Παλαιστίνης (UNRWA) σχετικά με τη βοήθεια στους πρόσφυγες στις χώρες της Εγγύς Ανατολής εγκρίνεται εξ ονόματος της Κοινότητας.

Το κείμενο της σύμβασης επισυνάπτεται στην παρούσα απόφαση.

Άρθρο 2

Η εκτέλεση του κοινοτικού προγράμματος επισιτιστικής βοήθειας στην UNRWA διέπεται από τη διαδικασία που ορίζει ο κανονισμός (ΕΟΚ) αριθ. 3972/86 (3) ή, ενδεχομένως, από κάθε κανονισμό για την επισιτιστική βοήθεια που καταργεί και αντικαθιστά τον εν λόγω κανονισμό.

Άρθρο 3

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη σύμβαση δεσμεύοντας την Κοινότητα.

Βρυξέλλες, 16 Δεκεμβρίου 1993.

Για το Συμβούλιο

Ο Πρόεδρος

R. URBAIN

(1) ΕΕ αριθ. C 342 της 20. 12. 1993.

(2) ΕΕ αριθ. L 118 της 9. 5. 1990, σ. 36.

(3) ΕΕ αριθ. L 370 της 30. 12. 1986, σ. 1.
Διορθωτικό στην απόφαση 94/942/ΚΕΠΠΑ του Συμβουλίου της 19ης Δεκεμβρίου 1994 σχετικά με την κοινή δράση που ενεκρίθη από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση σχετικά με τον έλεγχο της εξαγωγής αγαθών διπλής χρήσης (Επίσημη Εφημερίδα των Ευρωπαϊκών Κοινοτήτων αριθ. L 367 της 31ης Δεκεμβρίου 1994)

Σελίδα 8, στο παράρτημα, στην υποσημείωση:

αντί: «- Αγκόλα (συγκεκριμένοι αγοραστές) Κίνα, Λιβερία (για την οποία ισχύει . . .»,

διάβαζε: «- Αγκόλα (συγκεκριμένοι αγοραστές) Κίνα, Λιβερία, Λιβύη (για την οποία ισχύει . . .».
Διορθωτικό στην απόφαση 94/650/ΕΚ της Επιτροπής της 9ης Σεπτεμβρίου 1994 για την οργάνωση προσωρινής πειραματικής προσπάθειας για τη διάθεση σπόρων προς σπορά χύμα στον τελικό καταναλωτή

(Επίσημη Εφημερίδα των Ευρωπαϊκών Κοινοτήτων αριθ. L 252 της 28ης Σεπτεμβρίου 1994)

Στη σελίδα 16 άρθρο 2 στοιχείο α) πρώτη περίπτωση:

αντί: «κτηνοτροφικών μπιζελιών»,

διάβαζε: «πίσον το αρουραίον».
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Φεβρουαρίου 1993 για τα κριτήρια εμβολιασμού κατά της ψευδοπανώλης (νόσου Newcastle) στο πλαίσιο των προγραμμάτων τακτικού εμβολιασμού

(93/152/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές νωπών κρεάτων πουλερικών και αυγών για επώαση από τρίτες χώρες (1), όπως τροποποιήθηκε τελευταία από την απόφαση 92/65/ΕΟΚ (2), και ιδίως το παράρτημα ΙΙΙ,

Εκτιμώντας:

ότι στο παράρτημα ΙΙΙ της οδηγίας 90/539/ΕΟΚ αναφέρεται ότι η Επιτροπή μπορεί να ορίσει τα κριτήρια για τον εμβολιασμό κατά της ψευδοπανώλης στο πλαίσιο των προγραμμάτων τακτικού εμβολιασμού-

ότι τα εν λόγω κριτήρια εξασφαλίζουν ότι τα ζώντα εξασθενημένα και αδρανοποιημένα εμβόλια που χρησιμοποιούνται στα προγράμματα τακτικού εμβολιασμού πληρούν ορισμένους όρους όσον αφορά το δείκτη ενδοεγκεφαλικής παθογένειας (ICPI) σε σχέση με το στέλεχος του ιού της ψευδοπανώλης που χρησιμοποιείται στα εν λόγω εμβόλια-

ότι χρειάζεται να προσδιοριστεί σαφώς το επίπεδο του δείκτη ενδοεγκεφαλικής παθογένειας του στελέχους του ιού-

ότι ζητήθηκε η γνώμη της Επιστημονικής Κτηνιατρικής Επιτροπής και της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για τη χρήση των προγραμμάτων τακτικού εμβολιασμού:

α) τα εξασθενημένα εμβόλια εναντίον της ψευδοπανώλης (νόσου Newcastle) πρέπει να προετοιμάζονται από στέλεχος του ιού της προκειμένης νόσου της οποίας ο "Master Seed" έχει υποστεί τεστ το οποίο φανέρωσε δείκτη ενδοεγκεφαλικής παθογένειας (ICPI):

i) λιγότερο από 0,4, εάν κάθε πτηνό δέχθηκε τουλάχιστον 107 EID50 για τη δοκιμασία,

ή

ii) λιγότερο από 0,5, εάν κάθε πτηνό δέχθηκε τουλάχιστον 108 EID50 για τη δοκιμασία-

β) τα αδρανοποιημένα εμβόλια εναντίον της ψευδοπανώλης (νόσου Newcastle) πρέπει να προετοιμάζονται από στέλεχος του ιού της προκειμένης νόσου της οποίας ο "Master Seed" έχει υποστεί τεστ το οποίο φανέρωσε δείκτη ενδοεγκεφαλικής παθογένειας (ICPI) λιγότερο από 0,7, εάν κάθε πτηνό δέχθηκε τουλάχιστον 108 EID50 για τη δοκιμασία.

Άρθρο 2

Η παρούσα απόφαση αρχίζει να ισχύει την 1η Ιανουαρίου 1995.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 8 Φεβρουαρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 303 της 31. 10. 1990, σ. 6.

(2) ΕΕ αριθ. L 268 της 14. 9. 1992, σ. 54.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Ιουνίου 1993 για τον καθορισμό του μέγιστου επιλέξιμου ποσού για τα έξοδα απασχόλησης των εκπαιδευμένων γεωργοεφαρμοστών κατ' εφαρμογή του κανονισμού (ΕΟΚ) αριθ. 270/79

(93/385/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι ο κανονισμός (ΕΟΚ) αριθ. 270/79 του Συμβουλίου της 6ης Φεβρουαρίου 1979 για την ανάπτυξη των γεωργικών εφαρμογών στην Ιταλία (3), προβλέπει τη χρηματοδότηση των μέτρων που αφορούν τις γεωργικές εφαρμογές στην Ιταλία από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Προσανατολισμού, το οποίο στο εξής καλείται "ταμείο"-

ότι η Ιταλική Δημοκρατία υπέβαλε σχέδιο-πλαίσιο των γεωργικών εφαρμογών που εγκρίθηκε από την Επιτροπή-

ότι το ταμείο επιστρέφει στην Ιταλία κυρίως τα έξοδα απασχόλησης των γεωργοεφαρμοστών- ότι ο προαναφερόμενος κανονισμός καθορίζει το μέγιστο επιλέξιμο ποσό ανά εκπαιδευμένο γεωργοεφαρμοστή-

ότι η Ιταλική Δημοκρατία ζήτησε την προσαρμογή του μέγιστου επιλέξιμου ποσού από την 1η Ιουλίου 1990 για να ληφθεί υπόψη η αύξηση των μισθών- ότι αυτό το ποσό πρέπει να αναπροσαρμοσθεί αναλόγως,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το μέγιστο επιλέξιμο ποσό ανά εκπαιδευμένο γεωργοεφαρμοστή, το οποίο προβλέπεται στο άρθρο 11 παράγραφος 3 του κανονισμού (ΕΟΚ) αριθ. 270/79 καθορίζεται σε 25 000 Ecu.

Άρθρο 2

Η παρούσα απόφαση εφαρμόζεται στις δαπάνες που πραγματοποιούνται από την 1η Ιουλίου 1990.

Άρθρο 3

Η παρούσα απόφαση απευθύνεται στην Ιταλική Δημοκρατία.

Λουξεμβούργο, 14 Ιουνίου 1993.

Για το Συμβούλιο

Ο Πρόεδρος

B. WESTH

(1) ΕΕ αριθ. C 79 της 20. 3. 1993, σ. 6.

(2) Γνώμη που διατυπώθηκε στις 28 Μαΐου 1993 (δεν δημοσιεύθηκε ακόμα στην Επίσημη Εφημερίδα).

(3) ΕΕ αριθ. L 38 της 14. 2. 1979, σ. 6. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1760/87 (ΕΕ αριθ. L 167 της 26. 6. 1987, σ. 1).
ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Δεκεμβρίου 1992 για την έγκριση του σχεδίου σχετικά με τη λοιμώδη αιματοποιητική νέκρωση και την ιογενή αιμορραγική σηψαιμία το οποίο υπέβαλε το Βέλγιο (Τα κείμενα στη γαλλική και ολλανδική γλώσσα είναι τα μόνα αυθεντικά)

(93/76/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 90/495/ΕΟΚ του Συμβουλίου της 24ης Σεπτεμβρίου 1990 με την οποία θεσπίζεται χρηματοδοτική δράση της Κοινότητας για την εξάλειψη της λοιμώδους αιματοποιητικής νέκρωσης των σαλμονοειδών στην Κοινότητα (1), και ιδίως το άρθρο 4,

Εκτιμώντας:

ότι, σύμφωνα με τις διατάξεις του άρθρου 1 της απόφασης 90/495/ΕΟΚ, τα κράτη μέλη πρέπει να υποβάλουν σχέδιο για τον προσδιορισμό του ποσοστού της λοίμωξης στην Κοινότητα όσον αφορά τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ) στην επικράτειά τους-

ότι, με επιστολή στις 27 Μαΐου 1992, το Βέλγιο κοινοποίησε στην Επιτροπή το σχέδιό του-

ότι, μετά από εξέταση, το σχέδιο αυτό απεδείχθη σύμφωνο με την απόφαση 90/495/ΕΟΚ, και ιδίως με το άρθρο 3-

ότι, συνεπώς, πληρούνται οι όροι για τη χρηματοδοτική συμμετοχή της Κοινότητας οι οποίοι προβλέπονται στο άρθρο 7 της απόφασης 90/495/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το σχέδιο το οποίο υπέβαλε το Βέλγιο για τον προσδιορισμό του ποσοστού της λοίμωξης (ΛΑΝ και ΙΑΣ) στην επικράτειά του.

Άρθρο 2

Το Βέλγιο θέτει σε ισχύ από την 1η Οκτωβρίου 1992 τις νομοθετικές, ρυθμιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η χρηματοδοτική συμμετοχή της Κοινότητας για το Βέλγιο ορίζεται σε 50 % των δαπανών που αναφέρονται στο άρθρο 3 παράγραφοι 4 και 5 της απόφασης 90/495/ΕΟΚ.

Άρθρο 4

Η χρηματοδοτική ενίσχυση της Κοινότητας χορηγείται κατόπιν υποβολής των δικαιολογητικών στοιχείων.

Άρθρο 5

Η παρούσα απόφαση απευθύνεται στο Βασίλειο του Βελγίου.

Βρυξέλλες, 23 Δεκεμβρίου 1992.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 276 της 6. 10. 1990, σ. 37.

ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO

Hansted A

Hovmolle A

Grena

Trea

Alling A

Kastbjerg

Villestrup A

Korup A

Saeby A

Elling A

Uggerby A

Lindenborg A

Oster A

Hasseris A

Binderup A

Vidkaer A

Dybvad A

Bjornsholm A

Trend A

Lerkenfeld A

Vester A

Lonnerup med tillob

Slette A

Bredkaer Baek

Vandlob til Kilen

Resenkaer A

Klostermolle A

Hvidbjerg A

Knidals A

Spang A

Simested A

Skals A

Jordbro A

Faremolle A

Flynder A

Damhus A
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Απριλίου 1993 σχετικά με τον κωδικό που πρέπει να περιλαμβάνουν τα αναγνωριστικά ενώτια των βοοειδών

(93/317/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 92/102/ΕΟΚ του Συμβουλίου της 27ης Νοεμβρίου 1992 όσον αφορά την αναγνώριση και καταγραφή ζώων (1), και ιδίως το άρθρο 5 παράγραφος 2 στοιχείο α),

Εκτιμώντας:

ότι ο κωδικός αυτός πρέπει να επιτρέπει την ατομική αναγνώριση κάθε βοοειδούς, καθώς επίσης και την αναγνώριση του κράτους μέλους και της εκμετάλλευσης καταγωγής- ότι, για την αναγνώριση κάθε κράτους μέλους πρέπει να χρησιμοποιείται αλφαβητικός κωδικός δύο στοιχείων-

ότι η εκμετάλλευση καταγωγής πρέπει να αναγνωρίζεται χάρη σε έναν αριθμό ή σε μια σειρά αριθμών που θα αντιστοιχούν αποκλειστικά και μόνο σε κάθε συγκεκριμένη εκμετάλλευση- ότι κάθε αρμόδια αρχή πρέπει να επιλέγει το αριθμητικό σύστημα που θα εφαρμόζεται για τις εκμεταλλεύσεις τις οποίες ελέγχει- ότι ο κωδικός πρέπει να συμπληρώνεται από αριθμητικά ή αλφαβητικά με τα οποία αναγνωρίζεται κάθε ξεχωριστό ζώο-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Ο κωδικός τον οποίο περιλαμβάνει το αναγνωριστικό ενώτιο ενός βοοειδούς αρχίζει με τα αλφαβητικά στοιχεία τα οποία αντιστοιχούν στο κράτος μέλος καταγωγής σύμφωνα με τον ακόλουθο πίνακα:

/* ΠΙΝΑΚΕΣ: δείτε Ε.Ε. */

2. Ο κωδικός συμπληρώνεται από μια σειρά αριθμητικών ή/και αλφαβητικών στοιχείων χάρη στα οποία καθίσταται δυνατή η αναγνώριση κάθε ζώου ξεχωριστά, καθώς επίσης και η αναγνώριση της εκμετάλλευσης στην οποία έχει γεννηθεί.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 21 Απριλίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 355 της 5. 12. 1992, σ. 32.